《夜宿闵滩下》
宋代·王炎

歙江两岸山立壁，一水潭潭浮绀碧。
嵌空老石出中流，触碎玻璃成沸白。
滩高水落定难行，莫雨淋浪新涨生。
三更风怒山欲吼，催唤金乌回晓晴。
篙工倚柂笑相语，但上闵滩无所阻。
明日日晡过歙渚，舣船沽酒劳辛苦。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。